***Rozvoj čitateľskej gramotnosti***

 ***test č. 1***

 **Prečítaj si nasledujúci text a vypracuj úlohy, ktoré za ním nasledujú.**

***Zmrzlina, chladivé potešenie***

Sladká pochúťka, taká príjemná a žiadaná v letných horúčavách. Dnes si už leto bez zmrzliny ani nevieme predstaviť. Premýšľali ste však už niekedy nad tým, ako prišlo ľudstvo k zmrzline?

Málokto vie, že najstaršie zmienky o zmrzline pochádzajú zo starej Číny, Egypta a starovekého Ríma. Už rímski cisári posielali otrokov do hôr po prvý sneh, ktorý potom dochucovali kúskami ovocia a prelievali ho medom**. Zmienky o prvých ľadových dezertoch by sme našli aj v egyptských písomných záznamoch.** Skutočného predchodcu zmrzliny majú ale na svedomí Číňania, ktorí dokázali 200 rokov pred n. l. pripraviť jemnú mliečnu ryžovú zmes, ktorú ukladali do snehu, aby vychladla. V roku 1550 prišiel Talian Blasius Villafranca na prevratný objav. Zistil, že potraviny sa dajú ochladiť na bod mrazu posypaním soľou a ľadom. Už nebolo potrebné ochucovať sneh, ktorý bol prirodzene studený. Dala sa ochladiť samotná vyrobená zmes.

Zmrzlina začala byť populárna hlavne vo vyšších spoločenských vrstvách, medzi šľachtou. V období francúzskeho kráľovstva bol ľad luxusným tovarom, a preto sa zmrzlina dostala medzi prostý ľud až oveľa neskôr. Mimoriadne obľúbená bola na anglickom kráľovskom dvore. Osobný kuchár kráľa Karola I. prišiel s receptom na zmrzlinu, ktorá kráľovi tak zachutila, že ju chcel len pre seba. Kuchárovi vraj platil každý rok 500 libier navyše len za to, aby nikomu neprezradil svoj recept, a aby si na zmrzline mohol pochutnávať len sám kráľ.

V roku 1686 vznikla v Paríži prvá zmrzlinová kaviareň s názvom Café Procope, ktorá funguje dodnes. V Londýne bola v roku 1870 založená prvá továreň na zmrzlinu.

Zmrzlinový kornútok vznikol v Amerike roku 1904 vďaka sýrskemu prisťahovalcovi Ernestovi Hamwimu, ktorý vyrábal a predával torty. Jedného dňa došli zmrzlinárovi vo vedľajšom stánku misky, ktoré používal na zmrzlinu. Ernest dostal výborný nápad. Zroloval tortové oblátky, nechal ich vychladnúť a ponúkol ich ako pomoc zmrzlinárovi. Jeho patent  sa okamžite ujal a zmenil spôsob konzumovania lahodnej zmrzlinovej pochúťky od základov.

A ako je to so zmrzlinou v súčasnosti? V novodobých dejinách patrí prvenstvo v príprave a predaji Taliansku. Talianska zmrzlina obsahuje menej tuku ako americká a menej cukru ako jadranská. Okrem toho je hutnejšia a menej našľahaná. K „stáliciam“, ktoré si získali milovníkov zmrzliny patrí príchuť vanilky, jahody, lieskových orechov, čokolády a karamelu. V súčasnosti výrobcovia zmrzliny radi experimentujú a ponúkajú nové netradičné príchute. Ochutnali by ste zmrzlinu s chuťou zeleniny, maku, levandule, zeleného čaju či slaniny?

Najväčšími svetovými konzumentmi zmrzliny sú Američania. V Európe sú prekvapujúco rekordmanmi Švédi a Dáni. Naopak, Turkom zmrzlina veľmi nechutí.

**Zdroj:** <http://femme.sk/index.php/kuchyna/ine/item/7194-historia-zmrzliny>, upravené

1. **V ktorej krajine vymysleli pochúťku, ktorá sa najviac podobala na súčasnú zmrzlinu?**

....................................................................................................................

1. **Čo bolo v staroveku základnou zložkou na výrobu zmrzliny?**
2. mlieko b) sneh c) ovocie d) cukor
3. **Čím si starí Rimania ochucovali ľadový dezert?**

.....................................................................................................................

1. **Čo nie je pravda o zmrzline, ktorú vyrábali Číňania?**
2. Vyrobili ju už v roku 200 pred n. l. c) Aby zmes vychladla, uložili ju do snehu.
3. Tvorila ju zmes z mlieka a ryže. d) Recept vytvoril Blasius Villafranca.
4. **Komu bola zmrzlinová pochúťka určená najskôr?**
5. šľachte b) sedliakom c) vojakom d) lekárom
6. **Vyber možnosť, v ktorej je synonymum slovného spojenia *„prostý ľud“.***
7. hlúpy ľud b) lakomý ľud c) obyčajný ľud d) pracovitý ľud
8. **Ktorá informácia je na základe textu pravdivá?**
9. Vynálezca kornútka bol rodený Američan. c) Prvá zmrzlinová kaviareň vznikla v Londýne.
10. Zmrzlinový kornútok vznikol až v 20. storočí. d) Prvá továreň na zmrzlinu vznikla v Paríži.
11. **Čo je pravda o talianskej zmrzline?**
12. Má nižší obsah tuku ako americká zmrzlina. c) Je príliš našľahaná.
13. Obsahuje viac cukru ako jadranská zmrzlina. d) Je redšia, preto sa rýchlo topí.
14. **Čo znamená, že vanilková, jahodová, oriešková, čokoládová a karamelová zmrzlina sú „stálicami“?**
15. že tieto príchute musia mať zmrzlinári povinne v ponuke každý deň
16. že už dlhé roky sú to najobľúbenejšie príchute medzi zákazníkmi
17. že jednu z týchto príchutí si kúpi každý zákazník
18. že o tieto príchute už nie je veľký záujem
19. **Ktorý národ skonzumuje celosvetovo najviac zmrzliny?**
20. Švédi b) Turci c) Američania d) Dáni
21. ***„Premýšľali ste však už niekedy nad tým, ako prišlo ľudstvo k zmrzline?“* Ktoré tvrdenie o uvedenej vete neplatí?**
22. Je to zisťovacia otázka. c) Slovesá majú tvar minulého času.
23. Vo vete je príslovka miesta. d) Ani jedna predložka nie je vokalizovaná.
24. ***„Už rímski cisári posielali otrokov do hôr po prvý sneh.“* Vypíš z vety podstatné meno ženského rodu. Napíš ho v tvare nominatívu jednotného čísla.**

.....................................................................................................................

1. **Slovné spojenie *„chladivé potešenie“* môžeme zaradiť k umeleckému prostriedku s názvom:**
2. epiteton b) metafora c) personifikácia d) prirovnanie